29. ΑΠΟΦΑΣΗ ΥΠΟΥΡΓΩΝ ΣΥΝΤΟΝΙΣΜΟΥ-ΟΙΚΟΝΟΜΙΚΩΝ  ΚΑΙ ΕΜΠΟΡΙΟΥ Αριθ. Ε.7427 της 20 Ιουν./2 Ιουλ. 1980 (ΦΕΚ Β' 603) Περί καθορισμού διαδικασίας και δικαιολογητικών που πρέπει να υποβάλονται μαζί με την δήλωση φορολογίας εισοδήματος για την έκπτωση από το συνολικό εισόδημα του φορολογουμένου των αφορολόγητων ποσών του άρθρ. 14 του Νόμ. 876/1979. Έχοντας υπόψη : 1.Τις διατάξεις της παρ. 2 του άρθρ. 14 του Νόμ. 876/1979 "περί τροποποιήσεως και συμπληρώσεως διατάξεων αναφερομένων εις την ανάπτυξιν της κεφαλαιαγορας". 2.Την ανάγκη καθορισμού της διαδικασίας και των δικαιολογητικών που πρέπει να υποβάλλονται μαζί με τη δήλωση φορολογίας εισοδήματος, για την έκπτωση από το συνολικό εισόδημα του φορολογουμένου, των αφορολόγητων ποσών που προβλέπονται από την παρ. 1 του άρθρ. 14 του Νόμ. 876/1979, αποφασίζουμε: Ορίζουμε ότι με τη δήλωση φορολογίας εισοδήματος πρέπει να υποβάλλονται τα εξής δικαιολογητικά: 1.Σε περίπτωση αγοράς νέων μετοχών που εκδίδονται κατόπιν αυξήσεως σε μετρητά του μετοχικού κεφαλαίου ανωνύμων Εταιρειών. Α.Βεβαίωση της ανώνυμης εταιρείας από την οποία να προκύπτουν τα εξής: α)Πλήρη στοιχεία του αγοραστή των μετοχών (ονοματεπώνυμο, όνομα πατρός, επάγγελμα, διεύθυνση, στοιχεία αστυνομικής ταυτότητας). β)Ημερομηνία αυξήσεως σε μετρητά του μετοχικού κεφαλαίου. γ)Αύξων αριθμός, χρόνος εκδόσεως και συνολικός αριθμός των μετοχών που αγοράσθηκαν. δ)Το ποσό που καταβλήθηκε για την αγορά των μετοχών. ε)Ότι οι μετοχές της Εταιρείας έχουν εισαχθεί στο Χρηματιστήριο προ της αυξήσεως σε μετρητά του μετοχικού της κεφαλαίου. ΄Οταν οι μετοχές της ανώνυμης εταιρίας δεν είναι εισηγμένες στο Χρηματιστήριο κατά την ημερομηνία αυξήσεως σε μετρητά του μετοχικού της κεφαλαίου, στη βεβαίωση θα αναγράφονται: αα)Τα ανωτέρω στοιχεία των περιπτ. α' ως και δ'. ββ)Η ημερομηνία εισαγωγής των μετοχών της στο Χρηματιστήριο. Όταν τις νέες μετοχές, που εκδίδονται κατά τα ανωτέρω από την ανώνυμη εταιρία, ο μέτοχος τις αγοράζει από το Χρηματιστήριο, η ανωτέρω βεβαίωση με τα αυτά στοιχεία θα εκδίδεται από το Χρηματιστή. (Αντί για τη σελ. 30,17(γ) Σελ. 30,17(δ) Τεύχος 1411 Σελ. 45 Γενικές Διατάξεις περί Ανωνύμων Εταιρειών 12.Α.α.27-29 Β. Πιστοποιητικόν της Τραπέζης από το οποίο να προκύπτουν: α)Πλήρη στοιχεία του μετόχου που κατέθεσε τις μετοχές (ονοματεπώνυμο, όνομα πατρός, επάγγελμα διεύθυνση, στοιχεία αστυνομικής ταυτότητας). β)Πλήρη στοιχεία των κατατεθειμένων νέων μετοχών (επωνυμία ανώνυμης εταιρείας, αύξων αριθμός, και συνολικός αριθμός μετοχών). γ)Ότι οι ανωτέρω μετοχές ήταν κατατεθειμένες στην Τράπεζα για χρονικό διάστημα τουλάχιστον 12 μηνών. 2.Σε περίπτωση αγοράς νέων μεριδίων αμοιβαίων κεφαλαίων. Βεβαίωση της εταιρίας διαχειρίσεως αμοιβαίων κεφαλαίων από την οποία να προκύπτουν τα εξής: α)Πλήρη στοιχεία του αγοραστή των νέων μεριδίων αμοιβαίων κεφαλαίων (ονοματεπώνυμο, όνομα πατρός, επάγγελμα, διεύθυνση, στοιχεία αστυνομικής ταυτότητας). β)ότι πρόκειται περί νεοεκδιδόμενων μεριδίων αμοιβαίων κεφαλαίων και ότι η αγορά έγινε από τις 12 Μαρτ. 1979 και εφεξής. γ)Ο αύξων αριθμός του τίτλου, ο αριθμός των μεριδίων αυτού και ο συνολικός αριθμός των μεριδίων που κατατέθηκαν. δ)Το χρηματικό ποσό που καταβλήθηκε για την αγορά των νέων μεριδίων. ε)Ότι η αγορά των νέων μεριδίων δεν προέρχεται από αντίστοιχες εξαγορές μεταξύ των συζύγων καθώς και από συγγενείς αυτών πρώτου βαθμού. ς)Ειδικά για τους μεριδιούχους που είναι γραμμένοι κατά την 1η Ιαν. 1979 στα αρχεία μεριδιούχων που τηρούν τα αμοιβαία κεφάλαια, θα αναγράφονται τα μερίδια που αγοράσθηκαν από 12 Μαρτ. 1979 και μετά προηγούμενη αφαίρεση τυχόν πωληθέντων από αυτά μεριδίων. ζ)Ότι τα ανωτέρω μερίδια ήταν κατατεθειμένα στην εταιρεία διαχειρίσεως αμοιβαίων κεφαλαίων για χρονικό διάστημα τουλάχιστον 12 μηνών. 3.Υπεύθυνη δήλωση του Ν.Δ. 105/1969 "περί ατομικής ευθύνης του δηλούντος ή βεβαιούντος", από την οποία να προκύπτει ότι ο φορολογούμενος, η σύζυγός του και τα τέκνα τους κατά το ημερολογιακό έτος που εκπτίπτεται από το συνολικό καθαρό εισόδημα αυτού ή της συζύγου του το ποσό που καταβλήθηκε για αγορά νέων μετοχών ή νέων μεριδίων αμοιβαίων κεφαλαίων δεν εξέπεσαν το αφορολόγητο ποσό από τα μερίσματα από μετοχές εισηγμένες στο Χρηματιστήριο και από κέρδη από μερίδια αμοιβαίων κεφαλαίων που προβλέπεται από τις διατάξεις των παρ. 1 ως και 3 του άρθρ. 2 του Νόμ. 876/1979. Σελ. 30,18(δ) Τεύχος 1411 Σελ. 46 